1 1 I ,( 



8o C. PLINII HIST. NAT. LIB. VI. 



bitorum adnatantes terruere classem. Insula, Acrota- 

 dus : item Gauratae, in quibus Chiani gens. Flumen Hy- 

 peris in medio sinu Persico ., onerariarum navium capax. 

 Flumen Sitiogagus, quo Pasargadas septimo die naviga- 

 tur. Flumen navigabile Heratemis : insula sine nomine. 

 Flumen Granis modicarum navium capax, per Susianen 

 fluit : dextra ejus accolunt Deximontani, qui bit union 

 perficiunt. Flumen Zarotis ostio difficili, nisi peritis : in- 

 sulae duae parvae : inde vadosa navigatio palustri similis , 

 per euripos tamen quosdam peragitur. Ostium Euphratis. 

 Lacus, quem faciunt Eulaeus et Tigris juxta Cbaracem. 

 Inde Tigri Susa. Festos dies ibi agentem Alexandrum in- 

 venerunt septimo mense, postquam digressus ab iis fue- 

 rat Patalis; tertio navigationis. Sic Alexandri classis na- 

 vigavit. Postea a Syagro Arabiae promontorio Patalen 

 Favonio, quem Hippalum ibi vocant, peti certissimum 

 videbatur xiii xxxii mill. passuum aestimatione. 



Secuta tas propiorem cursum tutioremque judica- 

 vit, si ab eodem promontorio Zigerum portum Indiae 

 peteret. Diuque ita navigatum est, donec compendia 

 invenit mercator, lucroque India admota est. Quippe 

 omnibus annis navigatur, sagittariorum cobortibus im- 

 positis : etenim piratae maxime infestant. Nec pigebit 

 totum cursum ab ^Egypto exponere , nunc primum certa 

 notitia patescente. Digna res, nullo anno imperii nostri 



